ธปท.คุมบาทผันผวนทำทุนสำรองเพิ่มอื้อ
ธปท.เผยทุนสำรองประเทศเพิ่ม 1,400 ล้านเหรียญสหรัฐ
12 ธ.ค. 2554

ธปท.เผยทุนสำรองประเทศเพิ่ม 1,400 ล้านเหรียญสหรัฐ 
อยู่ที่ระดับ 1.778 แสนล้านเหรียญสหรัฐ คาดเพิ่มเพราะความจำเป็นเข้าดูแลค่าเงินบาทไม่ให้ผันผวน 
ธนาคารแห่งประเทศไทย (ธปท.) รายงานฐานะทุนสำรองระหว่างประเทศ ณ วันที่ 2 ธ.ค.ปีนี้ พบว่า อยู่ที่ระดับ 1.778 แสนล้านเหรียญสหรัฐ หรือ 5.486 ล้านล้านบาท เพิ่มขึ้น 1,400 ล้านเหรียญสหรัฐ หรือประมาณ 4.31 หมื่นล้านบาท หากคิดอัตราแลกเปลี่ยนในปัจจุบันที่ระดับ 30.80 บาทต่อเหรียญสหรัฐ จากสัปดาห์ก่อนหน้าที่ 1.764 แสนล้านเหรียญสหรัฐ หรือประมาณ 5.511 ล้านล้านบาท 
ขณะที่ฐานะซื้อเงินตราต่างประเทศล่วงหน้าสุทธิ (Forward) อยู่ที่ระดับ 3.06 หมื่นล้านเหรียญสหรัฐ เพิ่มขึ้น 200 ล้านเหรียญสหรัฐ จากสัปดาห์ก่อนที่ 3.04 หมื่นล้านเหรียญสหรัฐ ส่งผลให้ฐานะทุนสำรองสุทธิซึ่งรวมฐานะซื้อเงินตราต่างประเทศล่วงหน้าสุทธิด้วยอยู่ที่ระดับ 2.084 แสนล้านเหรียญสหรัฐ 
ทั้งนี้ คาดว่าการเพิ่มขึ้นของทุนสำรองในสัปดาห์นี้น่าจะเป็นผลจากการเข้าซื้อเงินตราต่างประเทศหรือเงินเหรียญสหรัฐทันทีเข้าเก็บสะสมในทุนสำรอง เพื่อดูแลแทรกแซงค่าเงินบาทไม่ให้ผันผวนมากเกินไป 
ด้านฐานเงินหรือเงินสดหมุน เวียนในมือภาคเอกชนและเงินฝากของสถาบันการเงินที่ ธปท.สัปดาห์นี้อยู่ที่ระดับ 1.255 ล้านล้านบาท เพิ่มขึ้นเล็กน้อย 8,900 ล้านบาท จากสัปดาห์ก่อนหน้า 1.246 ล้านล้านบาทคาดว่าการถือสภาพคล่องเป็นเงินสดในระบบเพิ่มขึ้นตามความต้อกงารถือเงินเพื่อใช้จายในช่วงเทศการส่งท้ายปีเก่าต้อนรับปีใหม่